CELEX: 62012CN0550
Language: fi
Date: 2012-12-03 00:00:00
Title: Asia C-550/12 P: Valitus, jonka J on tehnyt 3.12.2012 unionin yleisen tuomioistuimen (kuudes jaosto) asiassa T-160/10, J v. Euroopan parlamentti, 27.9.2012 antamasta tuomiosta

2.2.2013   
            
            
               FI
            
            
               Euroopan unionin virallinen lehti
            
            
               C 32/9
            
         Valitus, jonka J on tehnyt 3.12.2012 unionin yleisen tuomioistuimen (kuudes jaosto) asiassa T-160/10, J v. Euroopan parlamentti, 27.9.2012 antamasta tuomiosta
   (Asia C-550/12 P)
   2013/C 32/12
   Oikeudenkäyntikieli: saksa
   
      Asianosaiset
   
   
      Valittaja: J (edustaja: Rechtsanwalt A. Auer)
   
      Muu osapuoli: Euroopan parlamentti
   
      Vaatimukset
   
   
               —
            
            
               Euroopan unionin yleisen tuomioistuimen 27.9.2012 asiassa T-160/10 antama tuomio on kumottava kokonaisuudessaan seuraavasti: ”Euroopan unionin yleisen tuomioistuimen 27.9.2012 asiassa T-160/10, J vastaan Euroopan parlamentti, antama tuomio kumotaan kokonaisuudessaan. Euroopan parlamentti vastaa oikeudenkäyntikuluista.”
            
         Siinä tapauksessa, että valitusperuste todetaan perustelluksi,
   
               —
            
            
               on hyväksyttävä kokonaisuudessaan ensimmäisessä oikeusasteessa esitetty vaatimus siitä, että kumotaan Euroopan parlamentin vetoomusvaltiokunnan 2.3.2010 tekemä päätös, jolla valittajan 19.11.2009 esittämä vetoomus nro 1673/2009 hylättiin
            
         
               —
            
            
               Euroopan parlamentti on velvoitettava vastaamaan oikeudenkäyntikuluista ja
            
         tarvittaessa
   
               —
            
            
               asia on palautettava unionin yleiseen tuomioistuimeen uudelleen käsittelyä varten.
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on todennut virheellisesti, että vetoomusvaliokunta ei laiminlyönyt perusteluvelvollisuutta jättäessään valittajaan vetoomuksen tutkimatta. Valittaja oli vedonnut vetoomuksessaan nimenomaisesti siihen, että Itävallan viranomaiset olivat loukanneet omaisuudensuojaa sekä rikkoneet direktiiviä 2004/48/EY (1). Vetoomuksen tutkimatta jättämistä koskevassa päätöksessä ei käsitelty näitä nimenomaisesti mainittuja oikeudenloukkauksia, joten valittajalle eivät selviä perusteet, joiden nojalla Euroopan parlamentti jätti hänen vetoomuksensa tutkimatta.
   Unionin yleinen tuomioistuin on lisäksi tehnyt oikeudellisen virheen katsoessaan, että Itävallan viranomaisten toiminta ei millään tavoin ole yhteydessä unionin oikeuden soveltamiseen. Itävallan viranomaiset ovat ottaneet haltuunsa valittajalta tekijänoikeuden suojaamaa aineistoa ilman että hän olisi saanut tästä korvausta. Näin valittajan teollis- ja tekijänoikeuksiin on puututtu direktiivin 2004/48/EY soveltamisalalla.
   
      (1)  Teollis- ja tekijänoikeuksien noudattamisen varmistamisesta 29.4.2004 annettu Euroopan parlamentin ja neuvoston direktiivi 2004/48/EY (EUVL L 157, s. 45; oikaisut EUVL 2004 L 195, s. 16 ja EUVL 2007 L 204, s. 27).